stanford-oval/wikipedia huggingface dataset:
ביטקוין
פרטיות ופעילות בלתי חוקית > שירותים מקוונים

אחסון ביטקוין בארנק דיגיטלי מציב מספר בעיות. בדרך כלל ארנק דיגיטלי מנוהל על ידי אתר שאינו נמצא תחת פיקוח. גם אם פרוטוקול ביטקוין בטוח אין זה בהכרח מעיד ששרותי הארנקים המקוונים ואתרי החלפנות בטוחים. באוקטובר 2013 נפרץ אתר Inputs.io פעמיים וסכום של 4100 מטבעות של משתמשים בשווי כולל של 1.2 מיליון דולר נשדדו דרך הנדסה חברתית (חשבון דואר אלקטרוני) ופריצה של אחסון ענן. חברת סחר ביטקוין שהייתה מהגדולות בשוק, בשם Mt. Gox פשטה רגל לאחר שאיבדה סכום עצום של ביטקוין בשווי כולל של 468 מיליון דולר מה שגרם לטלטלה עצומה בערך המטבע. ההפסד נבע עקב התקפת מניעת שירות שניצלה את חשילות עסקאות המטבע. חשילות בהקשר זה פירושה שאפשר לגרום לעסקה להראות כאילו לא בוצעה בעוד שלמעשה היא עברה בהצלחה. אף על פי שהבעיה ידועה וניתנת לפתרון, נראה שהכישלון נבע בעיקר בשל התרשלות מצד החברה ביישום אמצעי אבטחה ראויים. באותו זמן בערך נגנבו מטבעות בשווי 2.7 מיליון דולר מחשבון Silk Road 2.0. יש כאלו שטוענים שסיפור הגנבה הוא בעצם סיפור כיסוי להונאה גדולה והחברה בעצם הייתה מזויפת מההתחלה. בשל האופי המפוקפק של העסקאות שהתרחשו באתר, הניחו הבעלים שיהיה קל לבגוד באמון המשתמשים מבלי להסתכן בתביעה. בתחילת 2014 השתמשו האקרים בבוטנט שנקרא "Pony" כדי להדביק כמות גדולה של מחשבים ובדרך זו נגנבו מטבעות ביטקוין בשווי 220,000 דולר. בהיעדר גוף מרכזי שיפקח על העסקאות במטבע, בעיית אמינות שרותי המטבע המקוונים כמו אתרי חלפנות וניהול ארנקים דיגיטליים חמורה ולא קיים כיום פתרון הולם בעבורה.
פרטיות ופעילות בלתי חוקית > השפעה אפשרית על מערכת המיסוי ועל מעמד המדינה

מערכות המיסוי ברחבי העולם, מבוססות באופן ניכר על יכולתן של הרשויות להתחקות אחר הכסף אותו מרוויח האזרח שחייב במס. יכולת זו מתרחבת באמצעות חקיקה דוגמת חוק לצמצום השימוש במזומן.
בעוד בכלכלה המסורתית רשויות המס יכולות לשייך בקלות את חשבון הבנק לבעליו, ה"אנונימיות" שמאפשר הביטקוין עלול להפוך זאת לבלתי אפשרי, או לפחות להקשות על היכולת לשייך את הכסף המוחזק בחשבון לבעליו.
במקביל, בעוד כיום חלק משמעותי מכוחה של הממשלה בכל מדינה בא לידי ביטוי ביכולתה לקבוע את המדיניות הפיסקאלית הכוללת את שער המטבע וכיוצא בזה, ככל שיגבר השימוש ב"ביטקוין" צפויה להיחלש השפעת הממשלה על שוק המטבעת המתנהל בה לרבות היחלשות מעמד "נגיד הבנק הלאומי" ותפקידים דומים.
פרטיות ופעילות בלתי חוקית > השפעה אפשרית על מערכת המיסוי ועל מעמד המדינה > השפעה על מדיניות מוניטרית

אימוץ נרחב של מטבעות קריפטו כדוגמת ביטקוין עלולים לצמצם את היכולת של בנקים מרכזיים ליישם מדיניות מוניטרית, למשל להעלות ריבית כדי להתמודד עם אינפלציה גוברת, ולשלוט בביקושים כדי לאפשר מחזורי עסקים רציפים. בביטקוין עצמו אין מנגנוני שליטה פיננסים כאלה, ולכן הביטקוין חשוף לבעיות פיננסיות כדוגמת דיפלציה, בשל המלאי המוגבל של המטבעות, ומהצד השני חוסר יכולת לשלוט באינפלציה במשק ולהשפיע עליה. בניגוד לטענות רווחות שהביטקוין איננו חשוף לתנודות המוניטריות בשוק ולפיכך יכול להיות גידור יעיל בפני אינפלציה, מחקר מראה שהביטקוין מגיב באופן ברור וחד למדיניות מוניטרית, ואיננו יכול להוות גידור לאינפלציה.
פריצות ותקלות בשרתי ביטקוין

חברות העוסקות בסחר בביטקוין חשופות לניסיונות פריצה של האקרים, ונדרשות לשירותי אבטחת מידע מתקדמים. מאז 2013 אירעו מקרים רבים של פריצות לשרתים של חברות המנהלות תיקי משקיעים בביטקוין. באירועים אלה המשקיעים איבדו מיליארדי דולרים, שבעצם עברו לידי האקרים.
פלטפורמה סינית לסחר בביטקוין, GBL, נסגרה ללא הודעה מוקדמת באוקטובר 2013 והמשקיעים בחברה איבדו כ-5 מיליון דולר.
בפברואר 2014 האקרים פרצו לבורסת הביטקוין הגדולה בעולם, Mt. Gox (אנ'), והמשקיעים בחברה איבדו כ-473 מיליון דולר. בעקבות האירוע החברה פשטה את הרגל.
ב-6 בדצמבר 2017 נפרצו שרתי חברת NiceHash בסלובניה, והמשקיעים בה איבדו כ-60 מיליון דולר.
ב-26 בינואר 2018 נפרצו שרתי חברת Coincheck ביפן, והמשקיעים בה איבדו כ-531 מיליון דולר.
נימוקי תומכי הביטקוין ליתרונותיו כלפי מטבע "קונבנציונלי" (Fiat)

לטענת תומכי הביטקוין, הביטקוין מתמודד טוב יותר מאשר המטבע הקונבנציונלי עם שלוש בעיות מרכזיות: זיוף, רישום הבעלות על הכסף, ואובדן או פיחות של ערך הכסף.
זיוף: לפי תומכי הביטקוין, בעוד שלאורך ההיסטוריה ועד ימינו מתבצע זיוף של המטבעות הקונבנציונליים (Fiat) למרות מאמצי הממשלות להקשות עליו - מנגד אופיו של הביטקוין מונע אפשרות לזיוף.
רישום הבעלות על הכסף: לפי תומכי הביטקוין, בעוד שהפקדת הכסף בבנק אינה מונעת בהכרח מעילה מתוך הבנק בה יירשם הכסף על שם גורם אחר (דוגמת פרשת המעילה בבנק למסחר) - מנגד הפומביות של הביטקיון מונעת את האפשרות לבצע בו רישום כוזב.
אובדן או פיחות של ערך הכסף: לפי תומכי הביטקוין, בעוד הכסף הקונבנציונלי חשוף לפיחות בערכו ממגוון סיבות; הנפקת יתר, משבר כלכלי של הגורם הממשלתי האחראי או משבר שלטוני שלו - מנגד קצב הנפקת הביטקיון מוגבל בקוד מתמטי שאינו ניתן לשינוי ואין גורם ממשלתי אחראי שמשבר כלכלי או שלטוני שלו שעלול לפגוע בביטקוין.
ביקורת על הביטקוין > שימוש כמטבע

ביטקוין נועד לשמש כמטבע. אולם רק חלק קטן מאוד מהמסחר בו משמש לתשלומים. ערכו (ביחס למטבעות אחרים) אינו יציב, ולכן קשה להשתמש בו ככלי לשימור והעברת ערך, בניגוד למטבעות רגילים. בעיה נוספת, היא שעלות השימוש בו גבוה, כלומר העמלה הנדרשת לביצוע העברה פשוטה גבוה למדי ונע בין 1-13 דולר, לפי התעבורה בזמן ביצוע ההעברה. עמלה שכזו הופכת אותו למטבע לא שימושי בביצוע העברות בסכום נמוך. חלק גדול מהמסחר בו הוא של ספקולנטים אשר מבקשים להרוויח משינויי השערים או מתקווה לעליות שערים עתידיות. מהסיבה הזו יש המתייחסים לביטקוין כבועה כלכלית. יש אף כאלו המתייחסים אליה כהונאה של משקיעים מתוחכמים אשר מקווים למשוך משקיעים פנימה ולהרוויח על חשבונם.
לאור ביקורת זו, חתן פרס נובל, יוג'ין פאמה סבור שמטבעות קריפטו אינם מספקים מוצר בעל ערך לחברה האנושית, לא כסחורה ולא כמטבע, ולכן סביר שמחירם הגבוה נובע מכשל שוק שדומה להונאה. פרופסור נאסים טאלב שתמך לפני מספר שנים בביטקוין, נמלך בדעתו ומכנה כעת את הביטקוין כגימיק, וכהונאת פונזי.
ביקורת על הביטקוין > צריכת אנרגיה

ביקורת נוספת היא על צריכת האנרגיה. הפרוטוקול המבוזר של ביטקוין מעריך משתתפים שונים לפי כוח החישוב שלהם. לכן לכל המעורבים יש אינטרס להגביר את כוח המחשוב שלהם כדי להצליח לכרות יותר יחידות. ככל שיש יותר משתתפים, קושי החישוב הנדרש יורד כדי לשמור על זמן גילוי ממוצע של בלוק חדש כל 10 דקות. כורים משתמשים אמנם לרוב בציוד כריה ייעודי שמבצע את החישובים הללו ביעילות ועם צריכת אנרגיה נמוכה, אולם סך כל החישובים הללו עדיין צורך כמות עצומה של אנרגיה.
בשנת 2021 הוערך כי כריית הביטקוין צורכת 121 טרה ואט שעה בשנה. צריכה זו גבוהה מצריכת האנרגיה של ארגנטינה (121 טרה-ואט שעה בשנה) והולנד (108 טרה-ואט שעה בשנה). מטבעות קריפטוגרפיים אחרים מתיימרים לפתור את הבעיה הזו בעזרת מנגנוני קונצנזוס שונים, המפורסם שבהם הוא האתריום.
ביקורת על הביטקוין > ריכוזיות בחקיקה וכריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. להרחיב על הריכוזיות בכוח הכריה.
מערכת הביטקוין מתהדרת בהיותה לא ריכוזית, ולא כפופה לכוחם של גופים גדולים בעלי אינטרסים, או לרגולוציה וצנזור של פעולות. היא עושה זאת על ידי מתן זכות בחירה והשפעה על המערכת לכל מי שמשקיע אנרגיה בכתיבת בלוקים, כפי שקובע מנגנון 'הוכחת עבודה' - תהליך שנקרא כרית ביטקוין. אולם, בפועל, לאורך השנים כוח הכריה נעשה ריכוזי מאוד, ומתאגד במספר מצומצם של התאגדויות המכונות Pools. בשנת 2023 85% מכוח הכריה היה מרוכז ב-5 פולים, ו-51% בשני פולים בודדים. בעבר אירעו מקרה שבהם התאגדות כורים פעלו לצנזור העברות שנגדו את החוק בארצות הברית, באופן שפוגע בעקרונות הביטקוין הבסיסיים של עמידות לצנזורה, דבר שהביא כמה ממנהיגי קהילת האתריום להביע ספקות לגבי הביזור וחוסר הריכוזיות של הביטקוין. מחקר של איגור מקרוב ואניטה שואר הגדיר את כוח הכריה בביטקוין כמרוכז.
פרופ' וילי לנדונטריבה, מחוקרי הביטקוין, מתאר כיצד המבנה הבסיסי של הביטקוין פתר במידת מה את שאלת אכיפת החוקים, אבל לא נותן שום מענה לשאילת חקיקת החוקים העתידיים. בספרו cloud empires הוא מרחיב על הקשיים שמעוררת הלקות הזאת, ומתאר מקרים בהיסטוריה של הביטקוין שבהם מחלוקות סביב מדיניות החקיקה של המטבע הובילו לקרעים גדולים, שהוכרעו לבסוף לא על ידי מנגנון טכנולוגי או דמוקרטי כלשהו, אלא על ידי כוחם וסמכותם של קומץ מנהלי פלטפורמות מסחר ומנהיגי קהילות קריפטו. לשיטתו, הביטקוין למעשה לא פותר את שאלת האמון, ולא מצליח לקיים מערכת בה הכוח והשליטה מבוזרים ולא מרוכזים.
ראו גם

מסחר אלקטרוני
ביטקוין באל סלוודור
בלוקצ'יין
אתריום
Dota: דם הדרקון

| --- | --- |

 מבוסס על:  Dota 2 מאת Valve
 סוגה:  הנפשה פנטזיה מדע בדיוני פעולה הרפתקאות
 מדבבים:  יורי לוונטאל טוני טוד טרוי בייקר לארה פולבר ג'וש קייטון פרייה טינגלי 
 ארץ מקור:  ארצות הברית ארצות הברית קוריאה הדרומית קוריאה הדרומית
 שפות:  אנגלית
 מספר עונות:  3
 מספר פרקים:  24
 הפקה
 מפיק:  אשלי מילר
 חברת הפקה:  סטודיו מיר
 הפצה:  Netflix
 אורך פרק:  26–28 דקות
 שידור
 רשת שידור:  Netflix
 תקופת שידור מקורית:  25 במרץ 2021 – הווה
 קישורים חיצוניים
 אתר רשמי
 דף התוכנית ב-IMDb
 
Dota: דם הדרקון (באנגלית: Dota: Dragon's Blood) היא סדרת טלוויזיה מונפשת מבית סטודיו מיר המשודרת ב-Netflix, כשעונתה הראשונה יצאה ב-25 במרץ 2021. הסדרה מבוססת על דמויות ממשחק המחשב Dota 2.
תקציר העלילה

עלילת הסדרה עוקבת אחר דביון, אביר-דרקון צעיר הצד והורג דרקונים במטרה להגן על האנשים בעולם. בעקבות מלחמה בין דרקונים ושדים, הדרקון סליירק מתאחד עם נשמתו של דביון בניסיון להישאר בחיים. דביון, יחד עם נסיכת-הירח מיראנה, מנסים לעצור את השד טרורבלייד אשר מנסה להרוג את הדרקונים הבכירים ולהשתלט על נשמותיהם בכדי לשלוט על העולם.
מדבבים

יורי לוינטל – דביון, אביר-דרקון
לארה פולבר – נסיכת-הירח מיראנה
טוני טוד – סליירק
טרוי בייקר – אינבוקר
פריה טינגלי – פימרין
ג'וש קיטון – בראם
קארי וולגרן – לונה
אליקס ווילטון ריגן – סלאמאנה
סטפני ג'ייקובסן – דרייסי
אנסון מאונט – קיידן
ג'יי בי בלאנק – טרורבלייד
דאג בראדלי – משנה למלך קאשורה
ג'ולי נתנסון – ראיליי, עלמת-הקריסטל
ויקטוריה אטקין – לינה
טארה פלאט – אורות', וייוורן-החורף
ללא דיבוב – מארסי
מודגשות דמויות הנמצאות במשחק Dota 2.
↑  דביון יכול להפוך לסליירק, איך הוא בעצמו איננו דמות במשחק.
↑  מוזכרת במשחק כאלה אליה סוגדות מיראנה ולונה.
↑  מארסי אילמת ולכן איננה מדובבת. הוספה למשחק לאחר יציאת העונה הראשונה של הסדרה.
סקירת סדרה

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 8 | 8 | 25 במרץ 2021 | 25 במרץ 2021 |
|  | 2 | 8 | 8 | 18 בינואר 2022 | 18 בינואר 2022 |
|  | 3 | 8 | 8 | 11 באוגוסט 2022 | 11 באוגוסט 2022 |
הערות שוליים

↑  Netflix מודיעה על DOTA: Dragon’s Blood, סדרת אנימה המבוססת על המשחק הפופולרי, באתר Netflix, ‏16 בפברואר 2021
↑  ‘Dota: Dragon’s Blood’ Season 1: Ending, Explained – Into The World Of Demons & Dragons, באתר DMTalkies, ‏29 במרץ 2021
האישה הטובה

ערך זה עוסק בסדרת טלוויזיה אמריקאית. אם התכוונתם לסדרת טלוויזיה רוסית, ראו .
| --- | --- |

סמליל הסדרה
 סוגה:  דרמה משפטית
 יוצרים:  מישל קינג
 שחקנים:  ג'וליאנה מרגוליס כריס נות' ג'וש צ'ארלס מאט זוקרי ארצ'י פנג'בי כריסטין ברנסקי אלן קאמינג
 פרסים:  פרס אמי לשחקנית המשנה הטובה ביותר בסדרת דרמה, פרס אמי לשחקנית הטובה ביותר בסדרת דרמה, פרס אמי לשחקנית האורחת הטובה ביותר בסדרת דרמה 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, שיקגו 
 מספר עונות:  7 
 מספר פרקים:  156 
 תוכנית המשך:  הטובות לקרב אלזבת'
 הפקה
 חברת הפקה:  סקוט פרי הפקות, אולפני CBS 
 הפצה:  CBS מדיה ונצ'רס, נטפליקס, הולו 
 צלמים:  פרד מרפי 
 טכניקת צילום:  מצלמה יחידה 
 מוזיקה:  דני לוקס, דייוויד באקלי 
 אורך פרק:  43 דקות
 שידור
 רשת שידור:  CBS
 תקופת שידור מקורית:  22 בספטמבר 2009 – 8 במאי 2016
 קישורים חיצוניים
 דף התוכנית ב-IMDb
 
האישה הטובה (באנגלית: The Good Wife) היא סדרת דרמה משפטית בת 7 עונות, אשר שודרה בארצות הברית בערוץ CBS בשנים 2009–2016. הסדרה זכתה להצלחה רבה בארצות הברית, ומדי שבוע זכתה לרייטינג של מעל 10 מיליון צופים. ג'וליאנה מרגוליס וארצ'י פנג'בי זכו בפרס אמי על תפקידיהן בסדרה. בישראל שודרה הסדרה ב-yes דרמה וגם ב-VOD של HOT.
רקע

הסדרה עוקבת אחר אלישה פלוריק (ג'וליאנה מרגוליס), אשתו של פיטר פלוריק (כריס נות'), התובע הכללי של שיקגו, אשר בגד בה ונעצר על מעשי הונאה ונכלא. אלישה, שהפסיקה לעסוק בעריכת דין לאחר נישואיה, חוזרת לעסוק במקצוע. היא מתחילה לעבוד כעורכת דין זוטרה בחברה שאחד משותפיה- ויל גארדנר (ג'וש צ'ארלס) - היה חברה ללימודי המשפטים באוניברסיטת ג'ורג'טאון. היא מתחרה על מקום העבודה עם עורך דין צעיר, קארי אגוס (מאט זוקרי), וזוכה לבסוף במשרה, בעת שקארי עובר לעבוד במשרד התובע הכללי. במקביל בעלה מנהל מאבק לשחרורו מהכלא, מצליח בו, ואף חוזר למשרד התובע הכללי.
במישור האישי, אלישה פלוריק מחליטה להיפרד מבעלה, לאחר שהיא מגלה שבעלה בגד בה פעם נוספת עם קלינדה, אחת החוקרות במשרד בו היא עובדת כעת, וחברה טובה של אלישה. במקביל, היא מנהלת רומן עם ויל גארדנר.
תקציר העלילה

| עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- |
| 1 | 23 | 23 | 22 בספטמבר 2009 | 25 במאי 2010 |
| 2 | 23 | 23 | 28 בספטמבר 2010 | 17 במאי 2011 |
| 3 | 22 | 22 | 25 בספטמבר 2011 | 29 באפריל 2012 |
| 4 | 22 | 22 | 30 בספטמבר 2012 | 28 באפריל 2013 |
| 5 | 22 | 22 | 29 בספטמבר 2013 | 18 במאי 2014 |
| 6 | 22 | 22 | 21 בספטמבר 2014 | 10 במאי 2015 |
| 7 | 22 | 22 | 4 באוקטובר 2015 | 8 במאי 2016 |
ג'וליאנה מרגוליס מגלמת את אלישה פלוריק, עורכת דין, אשר נטשה את מקצועה לפני 13 שנים כשהתחתנה עם פיטר, התובע המחוזי של שיקגו, והסתפקה בגידול בנם ובתם. אחרי ששערוריית מין ושחיתות של בעלה מתפוצצת ומותירה אותו בכלא, היא מחליטה לחזור לשוק העבודה ומצטרפת כעורכת דין זוטרה למשרד עורכי דין. היא מתמודדת עם הצורך להתחיל מחדש את חייה ולפרנס את משפחתה ומגלה שהיא מתחרה בעצם על מקומה מול עו"ד צעיר (מאט זוקרי). מידי פרק, אלישה מתמודדת עם תיקים משפטיים סבוכים, ועם הצורך להוכיח שהיא עדיין עורכת דין מעולה, למרות גילה, מגדרה וסיפור חייה. במקביל ילדיה מתמודדים עם הלחשושים והשערוריות ומשוכנעים שהם יכולים להוכיח את חפותו של אביהם אחרי שגילו שאחת הראיות ששימשו להרשעתו פוברקה בפוטושופ.
תקציר העלילה > עונה 1

העונה הראשונה נפתחת בכך שהתובע הכללי של שיקגו, פיטר פלוריק, בכלא בעוון הונאה ואלישה אשתו חוזרת לעבוד כפרקליטה אחר 13 שנה כעקרת בית. היא נכנסת למשרד עורכי הדין סטרן "לוקהארט גארדנר" בזכות קשריה עם ויל גארדנר, שהיה בן כיתתה בלימודי המשפטים. במהלך העונה אלישה נאבקת בקארי אגוס, שמנהלי המשרד אמורים לבחור אחד מהם לאחר כמה חודשים, ולפטר את השני. לקראת אמצע העונה פיטר יוצא מן הכלא ומתחיל לעבוד עם איליי גולד על קמפיין בחירות, לקראת חזרה לחיים הפוליטיים. דיאן (לוקהארט) וויל אוהבים את עבודתה של אלישה, אך כשנדמה שלקארי הרווק והשאפתן יש יתרון עליה, אלישה מצרפת למשרד את איליי גולד, יועץ התדמית של פיטר. במהלך העונה מתוארים גם חייהם של זאק (זאקרי) וגרייס, ילדיהם של אלישה ופיטר.
תקציר העלילה > עונה 2

העונה השנייה נפתחת בנקודה בה הסתיימה העונה הראשונה: ויל משאיר לאלישה שתי הודעות קוליות; בראשונה הוא אומר לה שעדיף שלא יהיו יחד, ובשנייה הוא אומר לאלישה שהוא אוהב אותה, אך איליי גולד מוחק את ההודעה לפני שאלישה מקשיבה לה. פיטר מתמודד בינתיים על תפקיד התובע המחוזי מול גלן צ'יילדס, ומול מתמודדת שלישית, ונדי סקוט-קאר, שהצטרפה באמצע המירוץ. קארי אגוס עובד במשרדו של גלן צ'יילדס אחרי שפוטר מ"לוקהארט גארדנר". למשרד מצטרף שותף נוסף בשם דרק בונד, המביא איתו את בלייק, חוקר המהווה איום על קלינדה. בלייק חוקר את הרקע של קלינדה ועובדים אחרים, ומגלה ששמה של קלינדה היה לילה, דבר הגורם לאלישה לגלות שפיטר שכב עם קלינדה והיא נפרדת מפיטר במסיבת הניצחון שלו.
תקציר העלילה > עונה 3

העונה השלישית נפתחת יום אחרי ההתרחשויות בעונה הקודמת כאשר אלישה וויל מתחילים לנהל רומן. איליי גולד מצטרף ל"לוקהארט גארדנר" ומעביר את חברת ניהול המשברים שלו לשם. פיטר עובד כתובע המחוזי יחד עם קארי אגוס וממנה את וונדי סקוט-קאר לחקור התנהלות בלתי ראויה של ויל בנוגע לשוחד שופטים. לאחר שוונדי סקוט-קאר לא מצליחה לבסס האשמה פלילית מול וויל, היא מעבירה את המידע שנאסף ללשכת עורכי הדין, והם משעים את וויל למשך חצי שנה עקב התנהגות לא נאותה בכספי לקוחות. אלישה וקלינדה מתחילות להשלים אחת עם השנייה כאשר קלינדה עוזרת לה למצוא את גרייס שנעלמה. באותו הזמן אלישה נפרדת מוויל. אלישה מגלה כי הבית שלה ושל פיטר עומד למכירה והיא מציעה מחיר, אולם מגלה כי יש לה מתחרה. בתחילה היא חושבת כי זהו פיטר, אולם בהמשך היא מגלה כי זוהי ג'קי. אלישה פוגשת במייק קרסטיבה – אדם אשר משקר לציבור בנוגע לאלישה, שמצהיר על מועמדותו למשרת מושל אילינוי. זה גורם לאלישה לתמוך ולעודד את פיטר לרוץ ולהתמודד על משרת המושל. קלינדה מספרת לאלישה כי הייתה נשואה וכי ניק, בעלה לשעבר, רודף אחריה ומתכוון להגיע לשיקגו.
תקציר העלילה > עונה 4

העונה הרביעית נפתחת בכך שפיטר מתחיל לרוץ למשרת המושל כאשר אלישה לצדו. פיטר מספר לתקשורת כי הוא ואלישה עובדים על היחסים ביניהם. "לוקהארט גארדנר" נמצאת רגע לפני פשיטת רגל והעונה מתמקדת בניסיונותיה לשרוד. קלרק היידן מתמנה לנאמן המפקח על התנהלות הפירמה וויל ודיאן לא מרוצים מהקשיים שהוא מציב בדרכם. קארי חוזר לעבוד ב"לוקהארט גארדנר", ואלישה מתמנה להיות שותפה בחברה. העונה מסתיימת בכך שאלישה מסכימה להקים חברה יחד עם קארי.
תקציר העלילה > עונה 5

אלישה וקארי מתחילים בהקמת החברה החדשה מאחורי גבם של השותפים הבכירים, דיאן מגלה זאת ואומרת לוויל שנפגע עקב הבגידה של אלישה. לוקהרט-גארדנר נכנסת למלחמת שימור על הלקוחות שלהם פן יעברו לפלוריק-אגוס ושות', שעושים הכול על מנת לזכות בכמה שיותר לקוחות. החברה החדשה של אלישה וקארי מתחילה לקרום עור וגידים על אף כל הקשיים שנערמים עליהם ומתחילים לצבור תיקים ולקוחות. פיטר מתמנה למושל ואיליי גולד לראש הסגל שלו. ויל נרצח בזמן משפט על ידי הלקוח שלו ומותיר את דיאן ואלישה שבורות. הן מציעות לבחון מיזוג בין לוקהארט-גארדנר ופלוריק-אגוס ושות'. למרות זאת, בלוקהארט-גארדנר מחליטים למזג את החברה עם לואיס קנינג. קנינג ודייוויד לי זוממים להעיף את דיאן מהחברה, והעונה מסתיימת בכך שדיאן מעוניינת להצטרף לפלוריק-אגוס ושות'. איליי מציע לאלישה לרוץ לבחירות לפרקליטות המדינה.
תקציר העלילה > עונה 6

בעונה זאת מתמודדת אלישה פלוריק על תפקיד התובע המחוזי של שיקגו. בינתיים קארי, בסצנה קפקאית, נעצר בחשד שעזר למכור סמים. דיאן לוקהארט מצטרפת לפלוריק-אגוס. במהלך ההתמודדות לתובעת המחוזית, אלישה ומנהל הקמפיין שלה ג'וני אלפמן פיתחו קשר רומנטי. קלינדה מזייפת ממצאים כדי להציל את קארי מהכלא. קלינדה מסתבכת בעקבות הגילוי ומסבכת בזה גם את דיאן. לבסוף קלינדה מלשינה על למונד בישוף, ובעקבות מעשה זה היא עוזבת את המדינה, כדי לשמור על חייה, ובישוף שמבקש לפרוש מעולם הפשע נכלא. אלישה פלוריק נבחרת להיות תובעת מחוזית, ופורשת ממשרד עורכי הדין שהקימה, אך מיד עם התמנותה לתפקיד היא מואשמת בזיוף הבחירות, ונאלצת לפרוש מתפקידה ומתחילה לעבוד מהבית.
הדמויות > דמויות ראשיות

אלישה פלוריק (אנ') (ג'וליאנה מרגוליס) - אשתו של פיטר פלוריק, עורכת דין החוזרת לעבוד במשרד עורכי הדין של ויל גארדנר, חברה מאוניברסיטת ג'ורג'טאון, לאחר שבעלה נכנס לכלא והיא נשארת המפרנסת היחידה. אלישה מתמודדת עם רגשותיה כלפי פיטר אשר ממנו היא נפגעה קשות, ומפתחת מערכת יחסים רומנטית עם ויל. בתחילת עונה 5 אלישה עוזבת את "לוקהארט גארדנר" ומקימה משרד חדש עם קארי אגוס - "פלוריק אגוס".
פיטר פלוריק (כריס נות') - בעלה של אלישה, נמצא בכלא בעונה הראשונה בעקבות פרשת מין ושוחד שבה היה מעורב בזמן תפקידו כתובע הכללי של מחוז קוק באילינוי. בעונה השנייה מתמודד על משרה זו שוב ומנצח. בסוף העונה השלישית הוא מתחיל להתמודד על משרת מושל אילינוי, במהלך העונה הרביעית הוא ניצח בבחירות אולם בעונה החמישית מתגלים חשדות בקשר לטוהר הבחירות.
ויל גארדנר (אנ') (ג'וש צ'ארלס) - שותף בכיר ב"לוקהארט גארדנר". ויל מאוהב באלישה מאז שלמד איתה באוניברסיטה, ומציע לה עבודה במשרדו. לוויל יש יחסים טובים עם דיאן, שותפתו למשרד, ובמהלך העונה השלישית הוא עומד למשפט, שלאחריו רישיונו נשלל לזמן קצר אך הוא חוזר לשמש כעורך דין. ויל ואלישה מנהלים מערכת יחסים רומנטית במהלך העונה השלישית, נרצח בזמן משפט על ידי לקוח בעונה החמישית.
קלינדה שארמה (ארצ'י פנג'בי) - חוקרת פרטית העובדת ב"לוקהארט גארדנר", נחשבת אנוכית וקרה, ובעלת קשרים וכוח סבל. חוקרת מצטיינת שתמיד מגיעה לתוצאות ולא בוחלת להשתמש באמצעים לא חוקיים. בעבר עבדה עבור פיטר פלוריק. בעונה 4 מתגלה כי יש לה בעל מתעלל בשם ניק. היא ביסקסואלית, ומנצלת את מראה להשגת מידע.
דיאן לוקהארט (אנ') (כריסטין ברנסקי) - שותפה בכירה במשרד עורכי הדין "לוקהארט גארדנר". היא נחשבת אישה ששברה את תקרת הזכוכית, ועל־כן תומכת בזכויות נשים. למרות עיסוקה בעריכת דין היא סולדת מאלימות ומכלי-נשק, ובאופן אירוני נכנסת לקשר רומנטי עם מומחה לבליסטיקה שמרן ורפובליקני בשם קורט מקווי. היא נישאת לו בתחילת העונה החמישית. בעונה השישית, לאחר משבר אמון בינה ובין דייוויד לי על המשך ניהול המשרד, עוזבת יחד עם עורכי דין זוטרים את "לוקהארט גארדנר" וחוברת לקארי ואלישה ב"פלוריק אגוס".
ספין אוף

ב - 2017 יצאה סדרת הספין-אוף "הטובות לקרב", הסדרה מתמקדת בחייה של דיאן לוקהרט לאחר סיום הסדרה הראשית.
ב-29 בפברואר 2024, סדרת ספין-אוף של "האישה הטובה" בשם "Elsbeth", עתידה לעלות לשידור ברשת CBS. הסדרה כוללת רשימה של כוכבות אורחות, בהן ג'יין קרקובסקי, לינדה לאבין, רטה (אנ'), בלייר אנדרווד וג'סי טיילר פרגוסון. התוכנית מתרכזת סביב אלזבת' טסיוני (בגילומה של קארי פרסטון (אנ')), עורכת דין לא שגרתית שעובדת עם משטרת העיר ניו יורק כדי לפתור מקרים שבהם מעורבים פושעים מבריקים. אלזבת' עוזבת את הקריירה המשפטית המצליחה שלה בשיקגו כדי לקחת על עצמה תפקיד חדש כחוקרת בניו יורק.
הערות שוליים

1 2 3 4  Selome Hailu, ‘The Good Wife’ Spinoff ‘Elsbeth’ Casts Jane Krakowski, Blair Underwood, Retta and Linda Lavin as Guest Stars (EXCLUSIVE), Variety, ‏2024-01-26 (באנגלית אמריקאית)
| --- | --- |
בקרת זהויות :  LCCN: no2010176390  VIAF: 177308583   WorldCat (עם VIAF): 177308583
Survivor (שיר של פארג)

"Survivor" (בעברית: "שורד") הוא סינגל שהוקלט על ידי הזמר-יוצר הארמני פארג. הוא יצא לאור ב-9 בפברואר 2025, ולאחר זכייתו ב-Depi Evratesil 2025 נבחר לייצג את ארמניה באירוויזיון 2025, שיתקיים בבזל שבשווייץ.
תחרות הזמר של האירוויזיון > Depi Evratesil 2025

Depi Evratesil 2025 הייתה המהדורה הרביעית של תחרות Depi Evratesil, המשמשת את תאגיד השידור הארמני (AMPTV) לבחירת נציגותו לאירוויזיון. התחרות התקיימה ב-16 בפברואר 2025 במתחם הספורט והקונצרטים קרן דמירצ'יאן שבירוואן. היא שודרה בערוץ ארמניה 1, וכן באופן מקוון באתר הרשמי 1tv.am ובערוץ היוטיוב הרשמי של תחרות האירוויזיון.
פארג היה אחד מ-12 המשתתפים בתחרות, שצלחו את שלבי מבחני הבד מול מפיקי האירוע. שמותיהם נחשפו במלואם ב-6 בפברואר 2025. שירו, "Survivor", היה אמור להתפרסם ביום הגמר, אך לבסוף יצא ב-9 בפברואר. השיר דורג במקום השני על ידי חברי השיפוט הלאומיים והבין-לאומיים, ובמקום הראשון בהצבעות הקהל, ובכך זכה בתחרות ונבחר לייצג את ארמניה באירוויזיון 2025.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.‌ ארמניה הוגרלה לחלקו הראשון של חצי הגמר השני שיתקיים ב-17 במאי.
הערות שוליים

↑  "«Դեպի Եվրատեսիլ»-ը տեղի կունենա փետրվարի 16-ին. Առաջին ալիքը մանրամասներ է հայտնել" ["Depi Evratesil" will take place on February 16. First Channel has announced details]. 1lurer.am (בארמנית). AMPTV. 2024-02-02. נבדק ב-2024-02-02.
↑  "«Դեպի Եվրատեսիլ»-ը տեղի կունենա փետրվարի 16-ին. Առաջին ալիքը մանրամասներ է հայտնել" ["Depi Evratesil" will take place on February 16. First Channel has announced details]. 1lurer.am (בארמנית). AMPTV. 2024-02-02. נבדק ב-2024-02-02.
↑  "Armenia 2025: Your guide to 'Depi Evratesil'". Eurovision.tv (באנגלית). EBU. 2025-02-16. נבדק ב-2025-02-16.
↑  Farren, Neil (2025-02-06). "🇦🇲 Armenia: Depi Evratesil 2025 Participants Revealed". Eurovoix (באנגלית בריטית). נבדק ב-2025-02-06.
↑  "Հայտնի են «Դեպի Եվրատեսիլ» նախագծի մասնակիցների անունները" [The names of the participants of the "Depi Evratesil" project are known.]. Panorama.am (בארמנית). 2025-02-06. נבדק ב-2025-02-06.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
↑  "Eurovision 2025: Semi-Final Draw Results" (הודעה לעיתונות). European Broadcasting Union. 2025-01-28. נבדק ב-2025-01-31.
ועדת החינוך, התרבות והספורט

| --- | --- |

ועדת חינוך ותרבות של הכנסת בראשות שושנה פרסיץ בשנת 1952 לערך
 גוף פרלמנטרי:  הכנסת
 ייסוד הוועדה:  1949
 יו"ר:  יוסף טייב (ש"ס)
 תחומי שיפוט:  פיקוח על מדיניות החינוך של מדינת ישראל, ענייני תרבות וספורט, השכלה גבוהה, תקציב החינוך, התרבות והספורט.
 חברים
 הליכוד: קטי שטרית,גלית דיסטל אטבריאן, אביחי בוארון,  צגה מלקו  יש עתיד: סימון דוידסון, משה טור-פז, יסמין פרידמן  הימין הממלכתי: מישל בוסקילה  יהדות התורה: אליהו ברוכי  הציונות הדתית: מיכל וולדיגר  עוצמה יהודית: עמיחי אליהו  ישראל ביתנו: יבגני סובה  חד"ש-תע"ל: יוסף עטאונה  העבודה: נעמה לזימי
 אתר רשמי
ועדת החינוך, התרבות והספורט של הכנסת עוסקת בנושאי חינוך והשכלה, תרבות, ספורט ואמנויות.
כוועדה לענייני חינוך והשכלה

בתור ועדה לענייני חינוך והשכלה, עוסקת הוועדה בכל הנושאים הקשורים בחינוך: בתי הספר וגני הילדים, החינוך המגזרי, החינוך הפרטי, חומרי לימוד, המורים, פיתוח והשקעה בתחומים שונים, תקציב החינוך, תמיכה כספית בתלמידים מעוטי-אמצעים, חינוך והוראה לתלמידים מתקשים, השכלה גבוהה וחינוך במסגרות נוספות. הוועדה דנה גם בטיפול בהתנהגויות הנתפסות כשליליות אצל בני נוער והדרכים למנוע אותן.